Diari Oficial de la Generalitat Valenciana


Sumari del DOGV 9633, del 06-07-2023 (2023/7378)

RESOLUCIÓ de 26 de juny de 2023, del director general de l'Institut Valencià de la Joventut, per la qual es resol la convocatòria del Programa d'oferta concertada en les modalitats Viu l'estiu i Viu l'hivern, per les estades de Viu l'hivern 2023-2024.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9633

Data del DOGV
:   06-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7378


Data del document
:   26-06-2023

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * Institut Valencià de la Joventut
    * ajuda pública

RESOLUCIÓ de 26 de juny de 2023, del director general de l'Institut Valencià de la Joventut, per la qual es resol la convocatòria del Programa d'oferta concertada en les modalitats Viu l'estiu i Viu l'hivern, per les estades de Viu l'hivern 2023-2024. [2023/7378]  
I. Per Resolució de 29 de març de 2023, del director general de l'Institut Valencià de la Joventut (d'ara en avant IVAJ), publicada en el Diari Oficial de la Generalitat Valenciana (DOGV), núm. 9569, de 05.04.2023, es va convocar el programa d'oferta concertada, en les modalitats Viu l'estiu i Viu l'hivern, per a estades 2023-2024.  
II. De conformitat amb el que estableix la base novena de l'annex II d'aquesta Resolució de convocatòria, s'ha procedit a ordenar les sol·licituds presentades per a estades en la modalitat Viu l'hivern 2023 i 2024, per ordre d'entrada segons preveu la base 8.1.  
III. Les sol·licituds s'han enumerat independentment i de manera correlativa, segons l'ordre d'entrada a partir de l'endemà de la publicació de la resolució en el DOGV.  
IV. En l'adjudicació dels períodes i places s'ha seguit els tràmits previstos en la Resolució de 29 de març de 2023, del director general de l'IVAJ, per la qual es fa pública la convocatòria del programa d'oferta concertada, en les modalitats Viu l'estiu i Viu l'hivern, per a estades 2023-2024.  
V. Vist l'informe de la tècnica de l'IVAJ, sobre la proposta d'adjudicació de períodes i places, en virtut de tot això, i fent ús de les facultats que l'article 11 de la Llei 15/2017, de la Generalitat, de polítiques integrals de joventut, confereix al director general de l'IVAJ, resolc  
  
  
Primer  
Adjudicar els períodes i places previstos en la convocatòria del programa d'oferta concertada, per a les estades de Viu l'hivern 2023-2024, a les entitats que figuren en l'annex I d'aquesta resolució.  
  
  
Segon. Formalització de reserva  
2.1. Les entitats adjudicatàries rebran per via telemàtica el document de liquidació dels pagaments que s'han de realitzar i els terminis establits a aquest efecte, en el qual figurarà un número de reserva al qual hauran de fer referència en qualsevol comunicació amb l'IVAJ que tinga relació amb aquesta convocatòria.  
2.2. El termini que les entitats adjudicatàries tindran per a formalitzar la reserva serà de deu dies naturals a partir de l'endemà de la publicació en el DOGV d'aquesta resolució, d'acord amb les bases 10.1 i 11.1 de la Resolució de 29 de març de 2023, per la qual es convoca el programa d'oferta concertada, en les modalitats Viu l'estiu i Viu l'hivern, per a estades 2023-2024.  
2.3. Per a formalitzar les adjudicacions, les entitats han de realitzar el primer pagament en concepte de reserva de 10,00 € per persona, en el cas dels albergs, o d'1,50 € per persona i dia, en el cas dels campaments, en el compte número ES71 7905 1431 7677 2402 9852, de SABADELL, i remetre a través del procediment telemàtic corresponent, una còpia del justificant bancari, així com el document de liquidació esmentat, degudament signat.  
De conformitat amb el que disposa la base 10 de la Resolució de 29 de març de 2023, l'efectivitat d'aquesta resolució queda condicionada al compliment de les esmentades obligacions, amb els efectes establits en aquesta base.  
  
Contra aquesta Resolució, que esgota la via administrativa, es podrà interposar potestativament un recurs de reposició davant el mateix òrgan que la va dictar, en el termini d'un mes comptat a partir de l'endemà de ser publicada en el Diari Oficial de la Generalitat Valenciana (DOGV), o bé directament un recurs contenciós administratiu davant el jutjat contenciós administratiu competent, en el termini de dos mesos comptats a partir de l'endemà de ser publicada en el DOGV. Tot això d'acord amb el que preveuen els articles 123 i 124 de la Llei 39/2015, d'1 d'octubre, del procediment administratiu comú, i els articles 8, 14 i 46 de la Llei 29/1998, de 13 de juliol, reguladora de la Jurisdicció Contenciosa administrativa, sense perjudici que les persones interessades puguen interposar qualsevol altre recurs que consideren oportú.  
  
  
València, 26 de juny de 2023.- El director general de l'Institut Valencià de la Joventut: Jesús Martí Nadal.